EkBass/fiwiki-20250220-pages-articles huggingface dataset:
Return to Castle Wolfenstein

Return to Castle Wolfenstein on id Softwaren, Gray Matter Interactiven ja Nerve Softwaren kehittämä sekä Activisionin julkaisema ensimmäisen persoonan ammuntapeli. Peli on jatko-osa Wolfenstein 3D:lle. Pelille on tehty myös Wolfenstein: Enemy Territory -moninpelilisäke, joka on saatavilla ilmaiseksi pelin Activisionin kotisivuilta. Peli hyödyntää raskaasti muokattua Quake III -pelimoottoria. Pelistä on julkaistu myös käännökset Xboxille (Tides of War) ja PlayStation 2:lle (Operation Resurrection). Kummassakin pelissä pelataan yksin- tai kaksinpelitehtäviä päähenkilö William J. ”B.J.” Blazkowiczilla ja hänen partnerinsa Agent Onen avustuksella Egyptissä, Saksassa ja Norjassa. Raven Softwaren Wolfenstein on jatko-osa Return to Castle Wolfensteinille. == Pelaaminen == Pelin aiheena on Wolfenstein 3D:n tapaan fiktiivinen näkemys natsi-Saksasta. Pelihahmona ohjataan yhdysvaltalaista OSA:n (Office of Secret Actions) kommandoa William J. Blazkowiczia, jonka tehtävä on paeta Wolfensteinin linnasta ja estää natsien aikeet herättää muinainen pimeyden ruhtinas Heinrich I eloon, sillä se merkitsisi sodan häviämistä liittoutuneille. Pelissä on kaikkiaan pelattavana seitsemän tehtävää, joihin jokaiseen liittyy 3–4 kenttää. Moninpeli onnistuu internetin välityksellä. Pelaajat asettuvat joko liittoutuneiden tai akselivaltojen puolelle. Hahmoluokkia on moninpelissä neljä: sotilas, pioneeri, lääkintämies ja luutnantti/tulenjohtaja. Pelimuotoja on vastaavasti kolme: Objective Mode, Stopwatch Mode ja Checkpoint Mode. Xboxilla moninpeliä pelataan Xbox Livellä. == Aiheesta muualla == * * Viralliset kotisivut Luokka:Toiseen maailmansotaan sijoittuvat videopelit Luokka:Ensimmäisen persoonan ammuntapelit Luokka:Vuoden 2001 videopelit Luokka:Windows-pelit Luokka:Linux-pelit Luokka:Mac OS -pelit Luokka:Xbox-pelit Luokka:PlayStation 2 -pelit Luokka:Wolfenstein
Nosferatu

Nosferatu (Nosferatu, eine Symphonie des Grauens) on F. W. Murnaun ohjaama saksalainen kauhuelokuva vuodelta 1922. Nosferatu on elokuvataiteen klassikko, jolla on ollut huomattava vaikutus kauhuelokuviin. == Rooleissa == Suluissa ovat henkilöhahmojen nimet Stokerin romaanissa. == Tuotanto == Murnau halusi filmata Bram Stokerin Draculan, mutta elokuvayhtiö ei saanut oikeuksia tarinaan. Tämä ei kuitenkaan haitannut Murnauta, joka oli jo aiemmin tehnyt elokuvan Robert Louis Stevensonin kirjasta Tohtori Jekyll ja Mr. Hyde nimellä Der Januskopf. Murnau jatkoikin elokuvan tuottamista ja muutti lähinnä vain hahmoja ja paikkoja. Vampyyri Draculasta tuli Nosferatu, Kreivi Draculasta Kreivi Orlok ja Jonathan Harkerista Hutter. Lisäksi vampyyri ei elokuvassa uhannut Lontoota vaan Bremeniä. Romaanissa tohtori van Helsing mainitsee myös Nosferatun eräänä vampyyrin nimityksenä. Pääosassa vampyyrin roolin tulkitsi Max Schreck. Nosferatu oli lopulta Prana-Film-tuotantoyhtiön ainoa elokuva, sillä Murnau kulutti yrityksen varat Nosferatun markkinointiin. Bram Stokerin leski Florence Stoker haastoi myös Prana-Filmin oikeuteen tekijänoikeusrikkomuksesta. Stoker voitti oikeudenkäynnin, mutta Prana- Filmillä ei ollut enää varaa maksaa korvaussummaa. Stoker jatkoi oikeudenkäyntiä, ja tuomioistuin määräsi Nosferatun kopiot tuhottaviksi. Joitakin kopioita kuitenkin säilyi. Stoker onnistui vielä estämään Lontoon ensi-illan, mutta lopulta elokuva levisi maailmalle, ja Yhdysvaltain ensi-ilta oli vuonna 1929. Kokonaista kopiota alkuperäisestä elokuvasta ei kuitenkaan löydetty ennen kuin vuosituhannen vaihteen jälkeen. Nosferatusta on muodostunut yksi kauhuelokuvan suurimpia klassikoita. == Sovitukset == Werner Herzog filmasi vuonna 1979 uusintaversion nimellä Nosferatu – yön valtias (Nosferatu: Phantom der Nacht). Pääosaa näytteli Klaus Kinski. Nosferatu – yön valtias oli arvostelumenestys ja sitä pidetäänkin esikuvalleen uskollisena kunnianosoituksena. Herzog pystyi käyttämään elokuvassaan Bram Stokerin romaanin henkilönimiä, sillä tekijänoikeus oli jo umpeutunut. E. Elias Merhige ohjasi vuonna 2000 elokuvan Shadow of the Vampire, joka kertoo alkuperäisen Nosferatun kuvauksista. Elokuvaan kuului pätkiä alkuperäisen elokuvan kohtauksista. Tämän elokuvan ideana oli, että Nosferatua esittänyt näyttelijä Max Schreck olikin oikeasti vampyyri. Robert Eggers ohjasi vuonna 2024 elokuvan Nosferatu, joka on F. W. Murnaun alkuperäisen elokuvan uudelleenfilmatisointi. == Lähteet == == Aiheesta muualla == *Mykkäelokuvasivusto *Nosferatu elokuva vuodelta 1922 ladattavissa tai katsottavissa The Internet Archive-sivustossa *Nosferatu (1922): Kuvauspaikoista - Slovakia (englanniksi) * Luokka:Vuoden 1922 saksalaiset elokuvat Luokka:Saksalaiset mykkäelokuvat Luokka:Saksalaiset mustavalkoelokuvat Luokka:F. W. Murnaun ohjaamat elokuvat Luokka:Dracula- elokuvat Luokka:Seulonnan keskeiset artikkelit
Enemy Territory

Enemy Territory voi tarkoittaa ainakin seuraavia asioita: * Enemy Territory Fortress, Wolfenstein: Enemy Territory -peliin tehty modi. * Enemy Territory: Quake Wars, id Softwaren ja Splash Damagen kehittämä maksullinen peli. * Wolfenstein: Enemy Territory, Splash Damagen kehittämä ilmainen peli.
Tugeenit

Tugeenit, thagit tai thugit (yks. , ’rosvo, ryöväri’) olivat pohjoisintialainen Sindousen alueella toiminut, järjestäytynyt ammattitappajien kilta, väkivaltainen kultti, joka toimi satoja vuosia. Jäsenillä oli oma salakielensä, ramasi, ja salamerkkejä joista he tunnistivat toisensa. Ramasi-kieltä pidetään jäänteenä aikaisemmasta ilmeisesti laajalti Etelä-Aasiassa puhutusta kauppiaiden ja rikollisten lingua francasta. Ensimmäinen kirjallinen merkintä tugeeneista on vuodelta 1356. Tugeenit itse luokittelivat kuuluvansa seitsemän alkuperäisen islamilaisheimon joukkoon, vaikka kultti pohjautui alussa ilmeisesti hinduyhteisöön ja palvoi kaikissa vaiheissaan Kalia, hindujen tuhon jumalatarta. Tugeeneilla oli tapana etsiytyä matkalaisten seuraan ja tilanteen tullessa ryöstömurhata nämä. Tugeenit kulkivat pitkin kauppareittejä, ja saivat reitin varrelta liittolaisiltaan ja avustajiltaan vinkkejä sopivista uhreista. Toiminta ei ollut ympärivuotista, vaan kausittaista. Murha tapahtui yleensä kuristamalla uhri kangasliinalla, minkä jälkeen omaisuus vietiin ja ruumis haudattiin. Surmatyöhön liittyi riittejä, joissa käytettiin pyhitettyä hakkua ja uhrattiin sokeria. Kuristaminen oli kastitietoisille tugeeneille käytännöllinen tapa välttää kosketusta uhrien vereen, mutta he käyttivät tappamiseen usein myös miekkoja, veitsiä tai myrkkyjä. Kulttia vuosina 1790–1830 johtanutta Behramia pidetään mahdollisesti maailman pahimpana sarjamurhaajana, sillä hän murhasi 931 henkilöä. Kultti oli historiansa aikana vastuussa 180 000–600 000 ihmisen murhasta. Brittiläisen Intian siirtomaaherrat aloittivat 1830-luvulla operaation tugeenikultin lopettamiseksi. Kultin olemassaolo heikensi ajatusta brittihallinnon vallan täydellisyydestä, ja se tahdottiin hävittää, aluksi kylläkin lähinnä paikallistason toimenpitein. Intian kenraalikuvernööri lordi William Bentinckin käskystä kapteeni William Sleemanin johtamat britit vangitsivat vuosina 1831–1837 yhteensä 3 266 tugeenia, joista vajaat 500 suostui todistamaan tovereitaan vastaan, runsaat 400 hirtettiin ja loput tuomittiin elinkautiseen vankeuteen. Tämän jälkeen kultti ilmeisesti vähitellen hävisi. == Tugeenit populaarikulttuurissa == Tugeeni-kulttia on mukailtu muutamissa elokuvissa, joista tunnetuin on vuonna 1984 ensi-iltansa saanut seikkailuelokuva Indiana Jones ja tuomion temppeli. Kyseisessä elokuvassa kultin jäsenet esiintyvät roistoina ja heidän ylipappinsa Mola Ram on elokuvan pääroisto. The Beatles -yhtyeen elokuvassa Apua! esiintyy samantapainen lahko humoristisessa valossa. == Lähteet == == Aiheesta muualla == * Wagner, Kim A.: Thuggee Banditry and the British in Early Nineteenth- Century India. Palgrave Macmillan, 301 s., ISBN 0230547176 Luokka:Intian historia Luokka:Kultit Luokka:Uskonto ja väkivalta Luokka:Uskonto Intiassa
Bochum

Bochum on kaupunki Saksassa Nordrhein-Westfalenin osavaltiossa Dortmundin ja Essenin välissä Ruhrin alueella. Vuoden 2022 lopussa siellä oli 365 742 asukasta. Bochum muodostaa oman kaupunkipiirinsä (kreisfreie Stadt), eli se ei kuulu mihinkään Saksan piirikunnista. Bochum perustettiin 1300-luvulla, mutta se pysyi pienenä maalaiskaupunkina 1800-luvulle, jolloin Saksan teollistuminen alkoi. Kaupungin kasvu johtui hiilikaivoksista ja niiden mahdollistamasta terästeollisuudesta. Bochumin väkiluku kymmenkertaistui vuosina 1850–1890. Hiilikaivokset suljettiin 1960–1973. Bochum on merkittävä teollisuuskeskus, jossa on runsaasti etenkin metalli-, kone- ja kulkuneuvoteollisuutta. Siellä oli Opelin tehdas, jossa valmistettiin Opel Astraa. Opel sulki tehtaan vuonna 2016. Lisäksi kaupungissa oli Nokian tehdas, jossa valmistettiin aluksi televisioita ja myöhemmin matkapuhelimia. Nokia sulki tehtaan kesällä 2008, ja uusi korvaava matkapuhelintehdas rakennettiin Romaniaan. Bochum on myös tärkeä koulutuskeskus, jossa sijaitsee Ruhrin yliopisto (perustettu 1965), teatterikoulu ja lisäksi runsaasti tieteellisiä tutkimuslaitoksia. Kaupungissa on kaksi keskiaikaista linnaa, taidemuseo (Kunstmuseum Bochum), kaivosmuseo (Deutsches Bergbau-Museum) ja rautatiemuseo (Eisenbahnmuseum Bochum). ==Väkiluvun kehitys== * 1500: 1 000 as. * 1650: 1 400 as. * 1750: 1 449 as. * 1800: 1 636 as. * 1843: 4 282 as. * 1871: 21 192 as. * 1890: 47 601 as. * 1895: 53 842 as. * 1900: 65 554 as. * 1905: 118 464 as. * 1910: 136 931 as. * 1919: 142 760 as. * 1925: 211 249 as. * 1933: 314 546 as. * 1939: 305 485 as. * 1950: 289 804 as. * 1961: 361 382 as. * 1970: 343 800 as. * 1975: 415 600 as. * 1980: 402 000 as. * 1985: 383 200 as. * 1989: 389 087 as. * 1990: 396 486 as. * 1997: 397 400 as. * 2003: 387 283 as. * 2004: 388 179 as. ==Lähteet== == Aiheesta muualla == *Kaupungin verkkosivut Luokka:Nordrhein- Westfalenin kunnat Luokka:Saksan kaupungit
Iina

Iina on suomalainen naisen etunimi. Iina on muunnos kansainvälisestä nimestä Ina, jota myös käytetään Suomessa. Ina on lyhenne nimistä, joiden loppuosa on -ina. Iina on myös nimen Iines rinnakkaisnimi. Vuoden 2021 loppuun mennessä Suomessa oli Digi- ja väestötietoviraston tietojen mukaan ollut kirjoilla 7 156 Iina-nimen ja 1 265 Ina-nimen saanutta naista. == Tunnettuja Inoja ja Iinoja == * Iina Andrikopoulou (s. 1998), suomalainen lentopalloilija * Ina Marija Bartaitė (1996–2021), liettualainen elokuvanäyttelijä * Ina Boudier- Bakker (1875–1966), ranskalainen kirjailija * Ina Claire (1893–1985), yhdysvaltalainen näyttelijä * Ina Colada (s. 1986), saksalainen kevyen musiikin laulaja * Ina Colliander (1905–1985), suomalainen kuvataiteilija * Ina Durchman (1854–1937), suomalainen pianonsoiton opettaja ja Suomen ensimmäinen naisurkuri * Ina Forsman (s. 1994), suomalainen blueslaulaja * Ina Ray Hutton (1911–1984), yhdysvaltalainen jazzlaulaja ja -tanssija * Iina Hyttinen (s. 1991), suomalainen yrittäjä ja bloginpitäjä * Iina Kangasharju (s. 1999), suomalainen lapsilaulaja * Iina Karttunen (1887–1967), suomalainen maanviljelijä ja hengellisen musiikin säveltäjä * Ina Kersten (s. 1946), saksalainen matemaatikko * Iina Keski-Saari (s. 1997), suomalainen koripalloilija * Iina Kuustonen (s. 1984), suomalainen näyttelijä * Ina Lange (1846–1930), suomalaissyntyinen kirjailija ja pianisti * Iina Lehkonen, suomalainen pesäpalloilija * Iina Lehtinen (s. 1995), suomalainen pesäpalloilija * Ina Leminen (s. 1996), suomalainen salibandyn pelaaja * Ina Libak (s. 1989), norjalainen poliitikko * Ina Liljeqvist (1849–1950), suomalainen valokuvaaja * Ina Mikkola (s. 1990), suomalainen televisiotoimittaja * Iina Pekkola (s. 1973), suomalainen aitajuoksija * Ina von Pfaler (1882–1943), suomalainen sopraanolaulaja ja musiikinopettaja * Iina Rautiainen (s. 1999), suomalainen jalkapallomaalivahti * Ina Roos (1866–1931), suomalainen valokuvaaja * Ina Rosqvist (1865–1942), suomalainen lääkäri * Iina Salin (s. 1985), suomalainen laulaja ja lauluntekijä * Iina Salmi (s. 1994), suomalainen jalkapalloilija * Ina Seidel (1885–1974), saksalainen kirjailija * Iina Siirilä (s. 1995), suomalainen salibandyn pelaaja * Iina Soiri (s. 1964), suomalainen yhteiskuntatieteilijä ja kehityspolitiikan neuvonantaja * Ina Suutari (s. 1991), suomalainen jalkapalloilija * Ina Svenningdal (s. 1996), norjalainen näyttelijä * Iina Taijonlahti, suomalainen koreografi ja mediataiteilija * Iina Tarjanne (1865–1942), suomalainen järjestöaktiivi, yksi Marttaliiton perustajista * Iina Terho (s. 1977), suomalainen elokuvaohjaaja * Iina Valkeejärvi (s. 1998), suomalainen pesäpalloilija * Iina Vuorivirta (s. 1988), suomalainen muotoilija == Lähteet == Luokka:Etunimet
Kleptomania

Kleptomania eli varastamishimo on pakonomainen ja sairaalloinen tarve varastaa tai näpistää tavaroita. Kleptomania on harvinainen hillitsemishäiriö, jota tavataan hieman yleisemmin naisilla kuin miehillä. Yleensä kleptomaanit eivät varasta tavaroita niiden arvon takia. Sen sijaan he varastavat mielijohteesta jotain, mitä sattuu olemaan käsillä, sillä he kaipaavat jännitystä. Varastetut esineet ovat kleptomaanille usein täysin tarpeettomia. Osa kleptomaaneista pitää varastamansa tavarat, osa antaa ne pois ja toiset saattavat tuntea syyllisyyttä ja yrittävät palauttaa ne. == Lähteet == ==Aiheesta muualla== * Kleptomania - terveyskirjasto.fi Luokka:Psyykkiset sairaudet Luokka:Riippuvuudet Luokka:Seulonnan keskeiset artikkelit
Pulivari

Pulivari () on Aku Ankan uskollinen ja suurikokoinen bernhardilainen koira Aku Ankka -sarjakuvissa. Se ei ole antropomorfinen. Pulivarin loi Al Taliaferro, ja se esiintyi ensimmäisen kerran Disney-sarjakuvissa vuonna 1938. Suurikokoisesta koirasta on ollut Akulle suurta apua esimerkiksi auton vetämisessä. Eräässä tarinassa Pulivari toimi myös pelastuskoirana. Pulivarin alkuperäinen nimi Bolivar on peräisin venezuelalaiselta vapaustaistelijalta Simón Bolívarilta. Aikoinaan nimen väitettiin loukkaavan tätä. == Lähteet == Luokka:Aku Ankka -sarjakuvan hahmot Luokka:Kuvitteelliset koirat
Katowice

Katowice (; ) on etelä-Puolassa sijaitseva kaupunki, jonka väkiluku oli vuonna 2020 noin 292 000 henkeä. Kaupunki sijaitsee Sleesian ylängöllä Ylä-Sleesiassa Rawa- ja Kłodnicajokien varrella. Katowice on Sleesian voivodikunnan pääkaupunki. == Historia == === Ennen maailmansotia === Katowicen alue kuului 900–1300-luvuilla Puolaan. Sen nykyisistä kaupunginosista vanhin on Dąb, josta on asiakirjoja 1200-luvun lopulta alkaen. Vuodesta 1335 alue oli osa Böömin kuningaskuntaa ja vuodesta 1526 se kuului itävaltalaiselle Habsburgin suvulle. Varsinainen Katowicen paikkakunta perustettiin 1500-luvulla, ja sen nimi kirjoitettiin aluksi muodossa Katowicze. Kirjallinen merkintä paikkakunnasta on vuodelta 1598. Preussi otti Sleesian haltuunsa vuonna 1742 muodostaen sinne teollisuuskeskittymän ja aloittaen Katowicessa merkittävän rauta- ja terästeollisuuden. Paikkakunta pysyi pienenä kylänä vuoteen 1865 saakka, jolloin sille myönnettiin kaupunhinoikeudet (nimellä ). 1860-luku merkitsi hiilikaivoksen myötä vilkastunutta liike-elämää. === Maailmansotien jälkeen === Ensimmäisen maailmansodan ja sitä seuranneiden Sleesian kansannousujen jälkeen vuonna 1922 Katowice päätyi osaksi uudelleenitsenäistynyttä Puolan tasavaltaa. Vuonna 1939 natsi-Saksa valtasi kaupungin liittäen sen itseensä. Toisen maailmansodan loppuvaiheessa Neuvostoliitto palautti kaupungin Puolalle ja asetti maahan kommunistisen hallituksen, jonka vallan alla Ylä-Sleesiasta tuli yksi itäblokin johtavista teollisuuskeskittymistä. Josif Stalinin kuoltua maaliskuussa 1953 Puolan kommunistinen johto muutti kaupungin nimen Stalinogródiksi neuvostojohtajan kunniaksi. Nimi Katowice palautettiin takaisin poliittisten muutosten myötä jo vuonna 1956. Katowice oli vuosina 1975–1998 Katowicen voivodikunnan hallinnollinen keskus. Neuvostoliiton hajotessa 1990-luvulla hiilikaivostoimintaan piti tehdä muutoksia, jolloin myös kaupungin taloudellinen profiili muuttui. Laitoksia suljettiin, mutta paikallinen teollisuus monipuolistui sen jakaantuessa pienempiin yhtiöihin. Joulukuussa 2018 kaupungin kongressikeskuksessa järjestettiin ilmastokokous, jossa Pariisin ilmastosopimuksen allekirjoittajamaat sopivat siitä, miten päästövähennyksiä lasketaan ja miten niistä tehdään selontekoja. == Katso myös == * Sleesian yliopisto * Sleesian lääketieteellinen yliopisto * Spodek == Lähteet == ==Aiheesta muualla== * Luokka:Seulonnan keskeiset artikkelit
Kutikula (kasvitiede)

Kutikula on kasvitieteessä kasvien maanpäällisten osien pintaa peittävä ohut ja vahamainen kerros. Väriltään se on vaaleaa ja sijoittuu runsaimmin kasvaville lehdille. Kutikulan tuottavat uloimmat lehtisolut suojaamaan kasvia liialliselta vedenmenetykseltä. Kuivilla alueilla elävillä kasveilla eli kserofyyteillä kutikula on paljon paksumpi kuin kosteassa elävillä eli hydrofyyteillä, sillä vettä haihtuu kasveista eniten kuivassa ja kuumassa ympäristössä. Kutikula ei vain vähennä haihdutusta, vaan se myös muodostaa fyysisen suojan viruksia, bakteereja ja sieni-itiöitä vastaan. Kutikula koostuu pääasiassa kutiinista ja vahoista. Yleisistä kasveista useilla havupuilla on neulaset peittävä kutikula. Havupuiden kutikula pitää puun hengissä silloin kun vesi on vielä jäässä. Monilla kasveilla lehtien pinnalla sijaitsevat karvat toimivat hieman kutikulan tavoin kasvin vesitasapainon säätelyssä. ==Lähteet== Luokka:Kasvianatomia Luokka:Seulonnan keskeiset artikkelit
Louis Andriessen

Louis Joseph Andriessen (6. kesäkuuta 1939 Utrecht – 1. heinäkuuta 2021 WeespDe Volkskrant - Geen componist in Nederland was zo invloedrijk als Louis Andriessen (1939–2021) ) oli hollantilainen säveltäjä. Hän oli sukupolvensa arvostetuin alankomaalainen säveltäjä, ja hänet tunnettiin eklektisistä sävellyksistään. Hän sai vaikutteita muun muassa Philip Glassilta ja Steve Reichilta mutta myös Igor Stravinskylta sekä big band -jazzista ja populaarimusiikista. Louis Andriessen syntyi Utrechtissä. Hän opiskeli sävellystä isänsä Hendrik Andriessenin, Kees van Baarenin sekä Luciano Berion johdolla. 1970-luvulla Andriessen kirjoitti poliittisia teoksia, kuten Volkslied ("kansanlaulu") ja Workers Union ("työläisten unioni"). Vuonna 1972 Andriessen perusti De Volharding -puhallinorkesterin. Tälle hän kirjoitti samannimisen teoksen. Hoketus-teos vuodelta 1977 antoi aiheen perustaa yhtye, jonka nimeksi tuli myös Hoketus. Andriessen soitti yhtyeessä itse pianoa. Tätä seurasivat kappaleet suuremmille kokoonpanoille: Mausoleum, Il Principe, De Staat ja De Tijd. Näitten kappaleiden kokoonpanoon kuuluu tyypillisesti saksofoneja, vaskipuhaltimia, sähköbassoja ja lyömäsoittimia. Andriessenin musiikissa on paljon vaikutteita minimalistisilta säveltäjiltä kuten Terry Riley ja Steve Reich, erityisesti tämä näkyy 1970-luvun teoksissa. Säveltäjä on kuitenkin itse toistuvasti todennut, että hän on saanut paljon vaikutteita Igor Stravinskyn musiikista. Andriessen onkin omistanut yhdessä musiikkitieteilijä Elmer Schoenbergerin kanssa kirjoittamansa kirjan Het Apollonisch Uurwerk juuri Stravinskylle. 1980-luvun puolestavälistä lähtien Andriessen alkoi keskittyä yhä enemmän näyttämömusiikkiin, elokuvamusiikkiin ja musiikkiteatteriin. Hänen oopperansa De Stijl (1985), De Materie (1989) ja Writing to Vermeer (1997) ovat keränneet mainetta. Louis Andriessen on todennäköisesti tunnetuin 1900-luvun alankomaalainen säveltäjä. ==Lähteet== Luokka:Alankomaalaiset säveltäjät Luokka:Vuonna 1939 syntyneet Luokka:Vuonna 2021 kuolleet
Outi Alanne

Outi Alanne (s. 4. toukokuuta 1967 OuluOulun kaupunginkirjaston Pakkala- kirjailijatietokanta) on suomalainen kirjailija. Alanne aloitti 1995 kirjallisuusopinnot Helsingin yliopistossa.Outi Alanne WSOY:n sivuilla Harrastuksena hän ylläpiti vuodesta 2000 omaa internet-sivustoa NeitiNarun Ihmeellinen Huone, jossa hän käsitteli sadomasokistista seksuaalisuutta nimimerkkinsä NeitiNaru turvin, kunnes 2002 julkaisi omaelämäkerrallisen romaanin Neiti N:n tarina,Elina Teerijoki: Masokisti ja feministi Turun Ylioppilaslehti 12/2002. josta hän voitti vuonna 2003 Kulttuuriyhdistys Rsyken Vuoden Kinkyteko -palkinnon.Vuoden Kinkyteko: palkinnon hullu historia 2001–2009. Kulttuuriyhdistys Rsyke ry Vuonna 2006 ilmestyi hänen toinen romaaninsa Giljotiini. Alanne on myös toiminut Helsingissä 1996 perustetun SMFR ry:n (SM-fetissiryhmä) puheenjohtajana. == Teokset == * * ==Lähteet== Luokka:Suomalaiset kirjailijat Luokka:Vuonna 1967 syntyneet Luokka:Elävät henkilöt
Bd

Bd tarkoittaa seuraavia: * * Bmi, IATA-koodi BD, lentoyhtiö * Blu-ray-levy, BD, englannin sanoista Blu-ray disc, optinen levyformaatti. * BD, naurava hymiö, jolla on aurinkolasit päässä * Brahe Djäknar, BD, Åbo Akademin ylioppilaskuoro * Bonner Durchmusterung, BD, vuonna 1863 julkaistu tähtiluettelo * Bachelor of Divinity, B.D., yliopistotutkinto * BD, Broder Daniel, ruotsalainen vaihtoehtorock- ja indiepop-yhtye
Gb

Gb tarkoittaa seuraavia: == Tiede ja teknologia == * Game Boy, GB, Nintendon pelikonsoli * * * * == Muut == * * Gb, umpitavaravaunutyyppi * Gjesdalbuen, GB, norjalainen paikallislehti * Gospelboarders, GB, Kristillinen ja Suomen suurin lumilautailuseura * Grankulla Bowlare, GB, suomalainen keilailuseura * Gunnar Bärlund, lempinimi GB tai GeeBee, nyrkkeilijä * sariini, tunnus GB, taistelukaasu * * Luokka:Seulonnan keskeiset artikkelit
Gt

Gt tarkoittaa seuraavia: * * * * * gin tonic, GT, alkoholijuomasekoitus * glutamyylitransferaasi, GT, entsyymi * Golf Talma, GT, suomalainen golfseura * Grani Tennis, GT, suomalainen tennisseura * Gran Turismo, GT, autopelisarja * Gran Turismo, GT, autotyyppi * Alfa Romeo GT, automalli * GT by Citroën, automalli * Ford GT, automalli * Mercedes-AMG GT, automalli * Opel GT, automalli * GT Bicycles, GT, polkupyörävalmistaja * . * GT, suomalainen huoltoasemaketju * Gt Company, suomalainen kevyen musiikin yhtye * Growtopia, lyhenne GT, Robinson Technologiesin kehittämä videopeli * bruttovetoisuus, (engl. gross tonnage) GT * Gotlands Tidningar, GT, ruotsalainen sanomalehti * Göteborgs-Tidningen, GT, ruotsalainen sanomalehti. Luokka:Seulonnan keskeiset artikkelit
Traveling Wilburys

Traveling Wilburys oli englantilais-amerikkalainen superyhtye, jonka muodostivat George Harrison, Jeff Lynne, Bob Dylan, Roy Orbison ja Tom Petty. ==Historia== Traveling Wilburys sai alkunsa George Harrisonin albumin Cloud Nine (1987) singlen b-puolen äänityksissä. Bob Dylanin kotistudiolla olivat mukana myös Harrisonin albumin tuottaja Jeff Lynne sekä Roy Orbison ja Tom Petty. Yhteistyön tuloksena oli kappale ”Handle Me With Care”. Se teki vaikutuksen levy-yhtiöön, joka ehdotti miehille yhteistä albumia. Se tehtiinkin ja julkaistiin seuraavana vuonna nimellä Volume 1. Roy Orbison kuoli pian yhtyeen ensimmäisen albumin julkaisun jälkeen. Yhtyeen toinen albumi julkaistiin vuonna 1990 nimellä Volume 3. Sen jälkeen yhtye ei enää julkaissut uutta materiaalia. Harrison ja Lynne jatkoivat keskinäistä yhteistyötään. Traveling Wilburysin albumit julkaistiin vuonna 2007 uudelleen tupla-CD:nä nimeltä The Traveling Wilburys Collection. Se nousi Ison- Britannian albumilistan ykköseksi ja Yhdysvaltain listan sijalle seitsemän. == Diskografia == === Albumit === * Traveling Wilburys Vol. 1 (1988) * Traveling Wilburys Vol. 3 (1990) === Singlet === * "Handle With Care" (1988) * "End Of The Line" (1989) * "Nobody's Child" (1990) * "She's My Baby" (1990) * "Wilbury Twist" (1991) ==Lähteet== ==Aiheesta muualla== * Viralliset kotisivut Luokka:Yhdysvaltalaiset rockyhtyeet Luokka:Grammy-palkinnon saajat
Percival Pembroke

Percival Pembroke oli brittiläinen 8-paikkainen matkustaja- ja kuljetuskone, jota käytettiin 1950- ja 1960-luvulla. Hunting Aircraft suunnitteli Pembroken vuonna 1952. == Käyttö Suomessa == Suomen ilmavoimat operoi Maanmittaushallituksen ostamaa kahta Pembrokea 1956-1968. Koneet suorittivat ilmakuvausta kesäisin. Toinen koneista, tunnus PR-1, tuhoutui 1965 törmäyksessä lumivalliin. Toinen Pembroke, PR-2, on nykyään Keski-Suomen ilmailumuseossa varastoituna. == Tekniset tiedot == === Yleiset ominaisuudet === * ylätaso * 2 x Alvis Leonides 127 9-sylinterinen ahdettu tähtimoottori, 540 hv * kärkiväli 19,4 m * pituus 13,8 m * korkeus 4,4 m * tyhjäpaino 4 160 kg === Suoritusarvot === * huippunopeus 360 km/h == Lähteet == * Pembroke Luokka:Brittiläiset kuljetuskoneet Luokka:1950-luvun kuljetuskoneet
Avro 504

Avro 504 on englantilaisen A.V. Roen suunnittelema kaksitasoinen, yksimoottorinen lentokone, jonka ensilento tapahtui 18. syyskuuta 1913. Tyyppiä valmistettiin lähes 9 000 yksilöä Britanniassa ensimmäisen maailmansodan aikana. ==Tekniset tiedot (504K, Suomessa)== == Käyttö Suomessa == Suomeen hankittiin englantilaisesta ylijäämävarastosta yksi Avro 504 K, joka saapui Suomeen 22. syyskuuta 1926. Suomen ilmavoimat käytti sitä 1929–1930, jota ennen se oli ollut maavoimien käytössä. == Museokoneita Suomessa == Kone on Keski-Suomen ilmailumuseon näyttelyssä. == Lähteet == * *Kalevi Keskinen ym. Suomen museolentokoneet, Espoo: Tietoteos, 1981, ISBN 951-9035-60-5 ===Viitteet=== == Aiheesta muualla == Luokka:Brittiläiset koulukoneet Luokka:Brittiläiset tiedustelukoneet 504 Luokka:Brittiläiset pommikoneet Luokka:1910-luvun pommikoneet
Pissa

Pissa voi tarkoittaa seuraavia: * Pissa, joki Venäjällä * Pissa, kylä Keski- Afrikan tasavallassa * virtsan arkinen nimitys.
Valiini

Valiini eli 2-amino-3-metyylibutaanihappo (C5H11NO2) on yksi geneettisen koodin 20 aminohaposta. Se on ravinnossa välttämätön aminohappo. Valiinin isomeerisina muotoina on L-valiini ja D-valiini. L-valiinin CAS-numero on 72-18-4 ja D-valiinin 640-68-6. Sen isoelektrinen piste on 6,02. Sirppisoluanemiassa hydrofobinen valiini korvaa hydrofiilisen glutamiinihapon, minkä takia hemoglobiini ei laskostu kunnolla. ==Lähteet== == Aiheesta muualla == *PubChem *PubChem: D-Valine *DrugBank *Human Metabolome Database: L-Valine *KEGG: L-Valine *KEGG: D-Valine *ChemBlink: L-Valine *ChemBlink: D-Valine *Liber Herbarum II: Luettelo valiinia sisältävistä kasveista *L-Valiinin käyttöturvallisuustiedote, Sigma Aldrich, viitattu 20.6.2018 *D-Valiinin käyttöturvallisuustiedote, Sigma Aldrich, viitattu 20.6.2018 Luokka:Välttämättömät aminohapot
Syöminen

thumb|Intialaisia miehiä ruokailemassa. Syöminen on kiinteän ruoan tai ravinnon nauttimista. ==Ihmisellä== Ihmiset syövät useimmiten käsin. Monissa kulttuureissa syödään myös erityisellä ruokailuvälineellä kuten lusikalla, haarukalla ja veitsellä tai syömäpuikoilla. Syöminen on ihmisille usein sosiaalinen tapahtuma: perheet saattavat kokoontua aterioille yhdessä, ja ateria on tärkeässä osassa myös monissa yhteisissä juhlissa. Ihminen maistaa suuhun panemansa ruoan maun kielellään ja haistaa sen nenällään. Neljä perusmakua ovat makea, hapan, suolainen ja kitkerä. Kieli maistaa kunkin maun eri osassaan. Suun sylkirauhasten erittämä sylki sulattaa osan suuhun laitetusta ruoasta ja tekee kielen makunystyille mahdolliseksi tuntea ruoan maku.Peters 2010, s. 14–15. Kun hampaat ovat jauhaneet ruoan suussa ja sylki on sulattanut sitä, ruoka kulkeutuu ruokatorven kautta mahalaukkuun. Siellä se jauhautuu ja sulaa edelleen, kunnes se noin neljän tunnin kuluttua siirtyy ohutsuoleen. Sieltä sen ravinteet siirtyvät verenkiertoon ruoansulatuksessa. Sulamattomat osat tulevat ulos suolen päästä.Peters 2010, s. 16–17. == Säätely == Nälän tunne on aivojen tapa ilmaista kehon energian ja ravinteiden tarve. Nälkä saa ihmisen haluamaan syödä.Peters 2010, s. 12–13. Kylläisyyden tunne on aivojen tapa ilmaista, että syöminen pitää lopettaa. Kylläisyys syntyy toisaalta mahalaukun venymisestä ja toisaalta ravintoaineiden vapautumisen aikaansaamasta kylläisyyshormonien erittymisestä vereen. ==Sairaudet== Merkittäviä, arkipäivän toimintoja haittaavia syömiseen liittyviä psyykkisiä ongelmia kutsutaan syömishäiriöiksi. Niistä tunnetuimpia ovat anoreksia ja bulimia. Syömishäiriöt ovat leimallisesti nuorten tyttöjen ja naisten ongelmia, vaikka niistä kärsivät toisinaan myös miespuoliset henkilöt. == Lähteet == * *Lääketieteellinen Aikakauskirja Duodecim: Olavi Ukkola, Syömisen hormonaalinen säätely, 2003;119(5):381-387 *Terveys-EU-portaali - Ravitsemus === Viitteet === == Aiheesta muualla == Luokka:Ravinto-oppi Luokka:Ihmisen toiminta Luokka:Fysiologia
Pohjois-Venäjän selänne

Pohjois-Venäjän selänne () on ylänköalue Pohjois-Venäjällä Koillis-Euroopassa Komin ja Arkangelin alueen etelärajoilla sekä Kirovin ja Vologdan alueiden pohjoisrajoilla. Se muodostaa vedenjakajan Vienanjoen ja Volgan vesistöjen välille. Pohjois-Venäjän selänne on metsän ja soiden peittämää hyvin harvaan asuttua aluetta. Luokka:Venäjän ylängöt Euroopassa Luokka:Komin tasavallan maantiede
Glysiini

Glysiini (C2H5NO2) eli 2-aminoetaanihappo tai 2-aminoetikkahappo on yksi geneettisen koodin 20 aminohaposta. Sen sivuketju koostuu vain vetyatomista, joten se on pienin ja yksinkertaisin aminohappo. Glysiini ei ole myöskään stereoisomerinen. Glysiinin suhteellinen tiheys on 1,595 g/cm3 (vesi = 1,0 g/cm3) ja CAS-numero 56-40-6. Glysiinin liukoisuus veteen 25 °C:n lämpötilassa on 25 g/100 ml. Sen isoelektrinen piste on 6,06. Glysiiniä käytetään elintarvikkeissa aromivahventeena ja sen E-koodi on E640. Glysiinin pienuus lisää proteiiniketjun taipuisuutta. Glysiini on pooliton, varaukseton ja neutraali sekä heikosti vesihakuinen. Glysiini on proteiiniketjuissa yleinen ja sen geneettinen koodi on GGU, GGC, GGA ja GGG. Glysiini esiintyy normaali- ilmanpaineessa kolmena eri polymorfina: γ-, α- ja β-glysiininä. Polymorfia perustuu eroihin kiteiden kidehiloissa ja niihin sijoittuneiden molekyylien sidosten kulmissa. Glysiinin tapauksessa eroja on sekä kidehilojen rakenteessa (γ- ja α-muoto) että sidosten välisissä kulmissa (α- ja β-muoto). Glysiinin α-muodon kidejärjestelmä on monokliininen ja sen Bravais’n hila on yksinkertainen ja monokliininen. β-glysiinin Bravais’n hila on myös yksinkertainen ja monokliininen. γ-glysiinin kidejärjestelmä ja Bravais’n hila puolestaan ovat heksagoniset. == Fysiologinen merkitys == Glysiini on keskushermoston rajoittava eli inhibitorinen hermovälittäjäaine erityisesti selkäytimessä. Kun glysiinireseptorit aktivoituvat, kloori-ionit virtaavat hermosoluun, jolloin solu hyperpolarisoituu ja aktiopotentiaalin synty vaikeutuu. Lihaskouristuksia aiheuttava strykniini toimii estämällä näiden glysiinireseptorien toiminnan. Glysiini on myös glutamiinihapon ko-agonisti NMDA-reseptoreiden aktivoinnissa. Glysiini ei ole välttämätön aminohappo eli elimistö pystyy valmistamaan sitä muista molekyyleistä. ==Lähteet== == Aiheesta muualla == *E-koodit: Glysiini *Juhani Pouta: Haihdutusnopeuksien määritys glysiinin alipainekiteytyksessä, Kandidaatintyö, Lappeenrannan teknillinen yliopisto (pdf) *PubChem: Glycine *DrugBank: Glycine *Human Metabolome Database: Glycine *KEGG: Glycine *ChemBlink: Glycine Luokka:Aminohapot Luokka:Aivojen välittäjäaineet
Colombo

Colombo (, ) on Sri Lankan suurin kaupunki ja maan kulttuurin ja talouden tärkein kaupunki. Maan virallinen pääkaupunki on kaupungin eteläpuolella sijaitseva Sri Jayewardenepura (Kotte), vaikka Colomboa voidaan pitää käytännössä pääkaupunkina. Colombon asukasluku oli vuoden 2001 väestönlaskennassa 642 163\. Arvio vuodelle 2010 on 685 246.Sri Lanka: largest cities and towns and statistics of their population World gazetteer Suurkaupunkialueella asuu 2,6 miljoonaa henkeä. Kaupungin nimi tulee singaleesinkielisestä nimestä Kola-amba-thota, joka tarkoittaa mangosatamaa. Portugalilaiset muunsivat sen nykymuotoonsa Kristoffer Kolumbuksen mukaan. Colombon nähtävyyksiin kuuluvat siirtomaa-aikainen linnoitus, Wolvendaalin kirkko, Kelaniya Raja Maha Viharan buddhalainen temppeli, hindutemppelit, kansallismuseo, puisto ja eläintarha.Colombo travel guide Tourism Sri Lanka Colombosta on junayhteys saaren muihin merkittäviin kaupunkeihin. Sitä palvelee Katunayaken kansainvälinen lentoasema sekä kotimaan lentoihin keskittyvä Ratmalanan lentoasema. == Maantiede ja ilmasto == Colombo sijaitsee saaren länsirannikolla, Kelani-joen eteläpuolella. Se on Sri Lankan tärkein satamakaupunki. Vanhimmat kaupunginosat ovat nimeltään Fort (linnoitus) ja Pettah (se-mikä-ei-ole-linnoituksessa). Beira-järven eteläpuolnen Cinnamon Gardens on entistä kanelinkasvatusaluetta, josta on tullut asuntoalue. Colombossa on kuumaa koko vuoden, keskimääräinen ylin lämpötila on 30 asteen vaiheilla, lämpimin kuukausi on tammikuu ja viilein syyskuu. Kuiva kausi ajoittuu tammi-helmikuuhun, eniten sadetta saadaan toukokuussa ja lokakuussa. == Historia == Colombon sataman kautta on kulkenut kauppareitti Aasiasta Eurooppaan 400-luvulta alkaen. Sitä hyödynsivät arabit, portugalilaiset ja hollantilaiset, jotka kasvattivat lähistöllä kanelia. Kun britit ottivat Ceylonin saaren haltuunsa 1815, Colombosta tuli sen pääkaupunki. Nykyinen kaupunkikuva muodostui 1870-luvulla, kun satamaan rakennettiin suuret aallonmurtajat, ja Fortin linnake erotettiin mantereesta päästämällä vettä Fortin ja Pettahin välisille kosteikkoalueelle. Kun Sri Lanka itsenäistyi vuonna 1948, britit luovuttivat kaupungin uudelle hallinnolle rauhanomaisesti. Uusi parlamenttitalo valmistui Colombon kaukaiseen lähiöön nimeltään Sri Jayawardenepura-Kotte vuonna 1982. Tamilitiikerien iskut 1990-luvulla aiheuttivat kaupungin liike-elämän hiljenemistä, mutta rauhan myötä yritykset palaavat alueelle. Kuva:Jami-Ul-Alfar.jpg|Jami Ul Alfar pettahin alueella on yksi Colombon vanhimmista moskeijoista. Kuva:Templecolombo0784.JPG|Hindutemppeli Colombossa. Kuva:Colombo786.JPG|Colombon jalokiviliikkeiden alue. == Lähteet == == Aiheesta muualla == * * Colombo - Kuvia Luokka:Aasian pääkaupungit Luokka:Sri Lankan kaupungit Luokka:Seulonnan keskeiset artikkelit
Abdul Aziz Saud Al-Babtain

Abdul Aziz Saud Al-Babtain (1936 – 15. joulukuuta 2023) oli kuwaitilainen liikemies, runoilija ja lahjoittaja. Hän toimi kahden perustamansa kulttuurisäätiön johtotehtävissä ja vaikutti näin merkittävästi Kuwaitin ja arabimaailman kulttuurissa. Lisäksi hän julkaisi kolme omaa diwan- runokokoelmaa. Abdul Aziz Saud Al-Babtain harjoitti hyväntekeväisyyttä säätiötoiminnan välityksellä muun muassa jakamalla nuorille opiskelijoille joka vuosi noin 1 500 stipendiä. Hänen lahjoitustensa ansiosta Kuwaitiin on perustettu myös suuri kirjasto. Al-Babtain kävi Suomessa 2005 osallistuakseen Lahden kirjailijakokoukseen. Saman vierailun aikana hän lahjoitti 300 kappaleen erän Selected Poems -runoteostaan Helsingin Sanomatorilla. == Lähteet== *Helsingin Sanomat 20.6.2005: Mukkula laajeni loistohotellin sviittiin. === Viitteet === Luokka:Kuwaitilaiset henkilöt Luokka:Liikemiehet Luokka:Runoilijat Luokka:Vuonna 1936 syntyneet Luokka:Vuonna 2023 kuolleet
Taulumäen kirkko

Taulumäen kirkko on Jyväskylän seurakunnan pääkirkko, joka sijaitsee Jyväskylässä Taulumäen kaupunginosassa. Sen on suunnitellut arkkitehti Elsi Borg. Maisemallisesti hallitsevalla paikalla Rajakadun päässä sijaitseva, kauniisti säilynyt ja huolellisesti kunnostettu Taulumäen kirkko on 1920-luvun klassismin monumentaaliarkkitehtuurin merkittävimpiä kohteita Suomessa. Kirkko rakennettiin vuosina 1928–1929 ja se vihittiin käyttöön 27. lokakuuta 1929. Kuoriseinän maalaukset Lapsi on meille syntynyt ja Kaikki on täytetty, alttarin yläpuolella oleva seitsemän enkelin ornamenttimainen rivistö, ylimmän parven reunalle maalatut raamatulliset henkilöt, ornamentiikka ja saarnastuolin koristemaalaukset ovat taidemaalari Paavo Leinosen tekemiä. Vaikka kirkko sijaitsi ennen kuntaliitosta Jyväskylän kaupungin alueella, se oli Jyväskylän maaseurakunnan pääkirkko. Jyväskylän kaupunki- ja maaseurakunnan yhdistyttyä vuoden 2009 alusta siitä tuli Jyväskylän seurakunnan pääkirkko. Kirkko on peruskorjattu vuonna 1996. Kirkon alttaritauluna on edellisen kirkon palosta pelastettu taidemaalari Eero Järnefeltin maalaama alttaritaulu Kristus käy veden päällä (1892–1893)Rakennusperintörekisterissä teoksen nimenä on Pietari käy yli veden. Seurakunnan sivulla nimi on Kristus käy veden päällä. Viitattu 4.11.2016. ja sen alapuolella taidemaalari Jonas Heiskan maalaus Jeesus - Hyvä paimen vuodelta 1929.Rakennusperintörekisterissä teoksen nimenä on Kristus ja lampaita. Seurakunnan sivulla teoksen nimi on Jeesus - Hyvä paimen. Viitattu 10.7.2024. == Ensimmäinen kirkko Taulumäellä == Ensimmäinen Taulumäen kirkko valmistui yliarkkitehti Ludvig Isak Lindqvistin suunnittelemana vuonna 1885. Tämä kirkko paloi 27. tammikuuta 1918Kirkon historiaa. Jyväskylän seurakunta. Viitattu 4.11.2016., dramaattisesti juuri sisällissodan alkaessa. Sen muistokivi sijaitsee nykyisen kirkon puistossa. Muistomerkkiin on kiinnitetty kuvanveistäjä Veikko Hirvimäen tekemä pronssinen korkokuva, joka esittää palavaa kirkkoa. == Kuvia kirkosta == Taulumäki Church from air 1934.jpg|Kirkko ympäristöineen vuonna 1934. Interior of Taulumäki Church 01.JPG|Kirkko on basilikamuotoinen, ja sisätila on varsin korkea. Altar of Taulumäki Church.JPG|Alttari, jonka sivuilla näkyy osa enkelirivistöstä. Pulpit of Taulumäki Church.JPG|Saarnastuoli. Interior of Taulumäki Church 02.JPG|Sisätila urkuparven suuntaan. Sivuilla on kaksi lehteritasoa. ==Lähteet== == Aiheesta muualla == * Jyväskylän seurakunta: Taulumäen kirkko * Luokka:Suomen kivikirkot Luokka:Jyväskylän kirkot Luokka:Jyväskylän seurakunta Luokka:Taulumäki Luokka:Ludvig Isak Lindqvistin suunnittelemat rakennukset
Alaniini

Alaniini eli 2-aminopropaanihappo on yksi luonnon 20 yleisimmästä aminohaposta. Sen sivuketju muodostuu yhdestä metyyliryhmästä, joten alaniini on toiseksi pienin aminohappo. Alaniini eristettiin ensimmäisen kerran vuonna 1879. Alaniini ei ole välttämätön aminohappo. Lihassolut valmistavat sitä pyruvaatista transaminaatioreaktiolla, jossa glutamiinihappo toimii typen luovuttajana. Päinvastainen reaktio tapahtuu maksassa. Alaniinin kemiallinen kaava on C3H7NO2 ja sulamispiste noin 300 °C. Alaniinillä on optisesti aktiiviset enantiomeeriset muodot L-alaniini ja D-alaniini sekä optisesti tehoton raseeminen DL-alaniini. L-alaniinin CAS-numero on 56-41-7, D-alaniinin CAS-numero on 338-69-2 ja DL-alaniinin CAS-numero on 302-72-7. L-alaniinia esiintyy monissa kasveissa ja elintarvikkeissa. D-alaniini esiintyy esimerkiksi bakteerisolujen seinämissä.*Food Component Database (FooDB): L-Alanine L-alaniinia esiintyy monissa luonnonproteiineissa, kuten silkin fibroiinissa, gelatiinissa ja maissin prolamiinissä tseiinissä, joista sitä saadaan hydrolyysillä. Alaniinia koodaavat lähetti-RNA:ssa yhdistelmät GUU, GUC, GUA ja GUG. Alaniinillä on myös isomeeri 3-aminopropaanihappo eli β-alaniini. == Lähteet == * === Viitteet === == Aiheesta muualla == *Terveysportti: Alaniini *PubChem: L-Alanine *PubChem: D-Alanine *PubChem: Alanine *Liber Herbarum II: Luettelo alaniinia sisältävistä kasveista *DrugBank: L-Alanine *Kyoto Encyclopedia of Genes and Genomes (KEGG): L-Alanine *Kyoto Encyclopedia of Genes and Genomes (KEGG): D-Alanine *Kyoto Encyclopedia of Genes and Genomes (KEGG): Alanine *Dr. Duke's Phytochemical and Ethnobotanical Databases: Alanine *Food Component Database (FooDB): D-Alanine *Food Component Database (FooDB): (±)-Alanine Luokka:Aminohapot
Ögödei-kaani

Ögödei-kaani (; myös Ögädäi, Ögedäi, Ogotai, Ugedai); (1186 – 11. joulukuuta 1241) oli Mongolivaltakunnan suurkaani vuosina 1229–1241. Ögödei oli valtakunnan perustajan Tšingis-kaanin ja hänen päävaimonsa keisarinna Börten poika. Ögödei rakennutti Mongolivaltakunnan pääkaupungin Karakorumiin, perusti valtakuntaansa paikallishallinnon ja verotusjärjestelmän sekä kukisti kiinalaisen Jin-dynastian. Hänen armeijansa ryöstivät ja hävittivät kaupunkeja aina Puolassa ja Unkarissa asti. Suurkaani kuoli vuonna 1241 ennen kuin hänen joukkonsa ehtivät tunkeutua syvemmälle Eurooppaan. ==Elämäkerta== Ögödei syntyi noin vuonna 1186 Temüdžinin, tulevan Tšingis-kaanin ja keisarinna Börten kolmanneksi pojaksi. Vartuttuaan hän oli mukana isänsä sotaretkillä muun muassa Kovaresmiassa vuosina 1219–1225. Kun Tšingis-kaani kuoli vuonna 1227, Ögödei valittiin isänsä määräyksestä uudeksi suurkaaniksi kurultaissa vuonna 1228. Noustuaan suurkaaniksi Ögödei alkoi aluksi verottaa isänsä valloittamien alueiden kansoja, ja hän sijoitti keisarillisen henkivartiostonsa jäseniä sekä ministereitään kuvernööreiksi. Sen jälkeen hän perusti Karakorumin kaupungin Mongolivaltakunnan ensimmäiseksi pääkaupungiksi. Itse hän ei koskaan siellä asunut vaan eli perinteisissä jurtissa. Ögödei myös laajensi mongolien jam-lähettiverkostoa ja suojasi mongolijoukkojen käyttämät vesikaivot korkeilla muureilla. Ögödei lähetti joukkojaan valvomaan isänsä valloittamia mutta hylkäämiä alueita Persiassa, Afganistanissa ja Siperiassa. Hän hyökkäsi kiinalaisen Jin-valtakunnan kimppuun vuosina 1230–1231. Jinin pääkaupunki Kaifeng antautui vuonna 1233 kun leijoilla levitetyissä lentolehtisissä kehotettiin kaupunkia antatumaan lunnaita vastaan, ja koko valtakunta romahti vuonna 1234. Ögödei hyökkäsi myös Koreaan ja ajoi maan hallituksen ulos mantereelta. Etelä-Kiinan Song-dynastiaa Ögödei ei ehtinyt lyödä, koska hän kiinnitti huomionsa länteen Afganistaniin ja Iraniin. Pohjois-Irak valloitettiin vuonna 1235 ja Kaukasuksen maat vuonna 1238. Itä- Euroopassa mongolit ryöstivät ja hävittivät Kiovan vuonna 1240 sekä Krakovan ja Budan ja Pestin vuonna 1241. Näin mongolit uhkasivat jo Keski-Eurooppaa. Ögödein kuolema vuonna 1241 johti kuitenkin sotapäällikkö Subutain ja Batu- kaanin johtaman Euroopan-hyökkäyksen keskeytymiseen. On arvioitu, että jollei Ögedei olisi kuollut, olisivat mongolit valloittaneet myös Euroopan Kiovan Rusin, Moskovan suuriruhtinaskunnan ja Kiinan tavoin, sillä eurooppalaiset ritaritaktiikat osoittautuivat heikoiksi mongolien nopeita ratsujoukkoja vastaan Puolan Liegnitzissa ja Unkarin Muhissa vuonna 1241. Ögödei kuoli arvelujen mukaan joko sydänkohtaukseen, elintensä pettämiseen tai myrkytykseen. Hän oli juopotellut rankasti koko ikänsä. Häntä seurasi hallitsijana hänen leskensä Töregene-kaanitar ja sen jälkeen suurkaanina poika Güyük, sillä Ögödein esikoispoika Köchü oli kuollut vuonna 1237, eivätkä mongolijohtajat hyväksyneet suurkaaniksi tämän ja Qadaqachin poikaa Širemünia. == Lähteet == Luokka:Mongolivaltakunnan suurkaanit Luokka:Vuonna 1186 syntyneet Luokka:Vuonna 1241 kuolleet
Elsi Borg

Elsi Naemi Borg (3. lokakuuta 1893 Nastola – 30. joulukuuta 1958 Helsinki) oli suomalainen arkkitehti. Hänen suunnittelemiaan rakennuksia ovat mm. Helsingin Lastenlinna, Taulumäen kirkko Jyväskylässä, Pirkanpohjan taidekeskuksen Sininen talo Ähtärissä sekä Teuvan kirkko. Lisäksi hän on ollut suunnittelemassa Viipurin sotilassairaalaa yhdessä Olavi Sortan kanssa. Borgin suunnittelema Vehmasmäen kappeli valmistui 1956. Lemun kirkon sankarihautausmaan muistomerkki on hänen teoksensa vuodelta 1949,, samoin Kuusjoen sankarimuistomerkki vuodelta 1948 Salossa. Elsi Borgin puoliso oli taidemaalari Anton Lindforss. Borgin veli oli arkkitehti Kaarlo Borg ja sisaria olivat taidegraafikko ja piirustuksenopettaja Ester Borg ja kansanedustaja Margit Borg-Sundman. Elsi Borg oli naisarkkitehtien Tuumastukki-kerhon ja Architectan perustajajäsen. == Kuvia muistomerkeistä == Tiedosto:Kuusjoki sankarimuistomerkki.JPG|Kuusjoen sankarimuistomerkki, 1948, Salo. Tiedosto:Lemu sankarimuistomerkki.JPG|Lemun sankarimuistomerkki, 1949, Masku. == Lähteet == == Aiheesta muualla == * Luokka:Suomalaiset arkkitehdit Luokka:Vuonna 1893 syntyneet Luokka:Vuonna 1958 kuolleet
Maallikkosaarnaaja

Maallikkosaarnaajaksi kutsutaan kristillisten yhteisöjen piirissä toimivaa saarnaajaa, jolla ei ole pappisvihkimystä. == Suomessa == Suomessa maallikkosaarnaajat toimivat herätyskristillisissä yhteisöissä. Maallikkosaarnaajaperinne on vahva muun muassa rukoilevaisten, herännäisten, lestadiolaisten ja evankelisuuden piirissä. Vuonna 1869 voimaan tullut kirkkolaki antoi maallikoille mahdollisuuden anoa tuomiokapitulilta tai piispalta virallista saarnalupaa, jonka jälkeen heillä oli oikeus sananjulistukseen myös kirkoissa. Tunnettuja suomalaisia maallikkosaarnaajia ovat muun muassa Antti Kaarne, Kalle Lohi, Juhani Raattamaa, Paavo Ruotsalainen, Aku Räty, Leonard Typpö ja Niilo Yli-Vainio. 2000-luvulla tunnetuksi ovat tulleet muun muassa Pirkko Jalovaara ja Riku Rinne. == Lähteet == Luokka:Herätysliikkeet
Saban kuningaskunta

Saba oli muinainen kuningaskunta, joka mainitaan Vanhassa testamentissa ja Koraanissa. Vanhan testamentin mukaan Saba oli olemassa Salomon aikana, jolloin sitä hallitsi Saban kuningatar. Kuningattaresta kerrotaan myös Etiopian kristittyjen Kuninkaiden kunniassa ja hän hallitsi mahdollisesti vuosina 970–940 eaa.Tuula Kinnarinen: Saban kuningatar Tarusta tulee totta? (31.3.2005) Tiede 3/2004 Itsenäinen kuningaskunta lakkasi olemasta vuonna 275, kun Himyar valloitti Saban. Saban kuningaskunnan on 1900-luvun loppuun asti arveltu syntyneen 800–700-luvuilla ennen ajanlaskun alkua, mutta todennäköisesti se oli ainakin 500 vuotta vanhempi. Valtakunta on pitkään sijoitettu Etiopiaan. Se on kuitenkin todennäköisemmin sijainnut nykyisen Jemenin alueella. ==Lähteet== ==Aiheesta muualla== * BBC News: Queen of Sheba's temple restored (22.12.2000) Luokka:Muinaiset kansat Luokka:Raamatun kansat Luokka:Seulonnan keskeiset artikkelit
Puhe

Puhe on ainoastaan ihmiselle ominainen keino tuottaa ja ilmaista kielellisiä viestejä käyttäen hyväksi ihmisäänen tuottamisen mahdollistavia anatomisia rakenteita. ==Puheketju== Puheviestintäprosessissa eli puheketjussa voidaan erottaa viisi päävaihetta. Puheketjun ensimmäinen vaihe tapahtuu aivoissa. Puhujalla on aluksi jokin intentio eli tarkoitus sanoa jotain. Hän käsitteistää, eli hahmottaa sanoman merkitysrepresentaation, ja sitten kielentää sen, eli koodaa sen kielelliseen muotoon. Käsitteistämisessä ja kielentämisessä puhuja käyttää sisäistämäänsä tietoa kielijärjestelmästä, ja valitsee oikeat sanat ja rakenteet.Karlsson 2008, s. 47. Puheketjun toisessa vaiheessa puhuja lähettää lihaksiinsa hermostollisia toimintakäskyjä. Keuhkojen ilmavirta synnyttää painetta äänihuulten alle, jolloin äänihuulet avautuvat erilleen. Äänihuulista lähtee nieluun sekä suu- ja nenäonteloihin ilmavirran äkillinen purkaus eli pulssi, jonka jälkeen äänihuulet sulkeutuvat. Äänenkorkeuden määrää perusvärähtely: matalan miesäänen perusvärähtely on noin sata pulssia sekunnissa, korkea lapsen ääni 300 pulssia sekunnissa. Äänteet tuotetaan eli artikuloidaan pulssin antamasta energiasta nielun, suuontelon ja huuliston kokoa muuntelemalla, joka tapahtuu kielilihaksen, huulten ja kitapurjeen avulla. Äänteet jaetaan konsonantteihin ja vokaaleihin. Puheketjun kolmannessa vaiheessa ääni etenee ilmassa ääniaaltoina eli akustisena puhesignaalina. Neljännessä vaiheessa ääniaalto saavuttaa kuulijan korvan, joka siirtää äänen hermoimpulsseina kuulohermoa pitkin aivojen kuulokeskukseen. Lopuksi sanoma tulkitaan eli dekoodataan aivoissa.Karlsson 2008, s. 49–50. ==Katso myös== * Ääntötapa * Fonetiikka * Puheanalyysi * Puheentunnistus * Puheen pakkaaminen * Puhetaito ==Lähteet== * * ===Viitteet=== Luokka:Kieli Luokka:Seulonnan keskeiset artikkelit
Köö

Köö (, alk. ) eli biljardikeppi on biljardipelissä käytettävä keppi. Köö on lyöntipäätä kohden kapeneva keppi, joka tyypillisesti on noin puolentoista metrin pituinen ja 510–600 gramman painoinen. Se on tavallisesti tehty puusta, toisinaan jostain muusta materiaalista, kuten grafiitista, grafiitilla vuoratusta puusta tai alumiinista. Kööstä on kaksi perustyyppiä, yksiosainen ja kaksiosainen. Kaksiosainen on jaettu keskeltä kahteen irrotettavaan osaan, mikä helpottaa kuljettamista. Olemassa on myös kolmiosaisia breakereita ja jumpereita eli aloitus- ja hyppylyönneissä käytettäviä fenolikärkisiä keppejä. == Lähteet == == Aiheesta muualla == Luokka:Biljardi Luokka:Mailat
Leusiini

Leusiini eli 2-amino-4-metyylipentaanihappo (C6H13NO2) on yksi välttämättömistä aminohapoista. Leusiini on isoleusiinin isomeerinen muoto. L-leusiinin moolimassa on 131,173 g/mol ja CAS-numero 61-90-5. Sen isoelektrinen piste on 6,04. ==Lähteet== == Aiheesta muualla == *PubChem: L-leucine *DrugBank: L-Leucine *ChemFinder: L-Leucine *Human Metabolome Database: L-Leucine *Kyoto Encyclopedia of Genes and Genomes (KEGG): L-Leucine Luokka:Välttämättömät aminohapot
Sarjakuvapiirtäjä

Sarjakuvapiirtäjä on henkilö, jolla on päävastuu sarjakuvan visuaalisesta eli kuvallisesta ilmaisusta. Joskus yksi henkilö vastaa itsenäisesti koko sarjakuvan kuvituksesta ja mahdollisesti myös käsikirjoituksesta. Toisinaan, varsinkin amerikkalaisissa supersankarisarjakuvissa, kuvituksesta vastaa usean hengen työryhmä. ==Eri rooleja== *Piirtäjä tai kuvittaja on henkilö joka usein lyijykynällä piirtää varsinaiset kuvat *Tussaaja vahvistaa ääriviivat, varjostukset ja mustat kohdat musteella *Värittäjä värittää sarjakuvat, nykyään usein myös tietokoneella. ==Katso myös== * Sarjakuvakäsikirjoittaja * Sarjakuvan kielioppi * Kuvataide * Visuaalinen kulttuuri * Kuvitus ==Lähteet== * * * Sarjakuvapiirtäjä Luokka:Taidealan ammatit